สวัสดีครับ พอดีไปตรวจสุขภาพครับ x-ray ปอดเจอจุด เป็นขาวๆที่ปอดด้านขวาบน ก็เลยสันนิษฐานไว้ก่อนว่า อาจเป็นวัณโรคปอด ผมจึงสงสัยว่า กรณีที่เกิดจุดที่ปอดนั้น เกิดจากสาเหตุใดได้บ้าง แล้วมีโอกาสมั้ยที่ผมจะไม่เป็นวัณโรคปอด เพราะสุขภาพผมตอนนี้ก็ปกติดี ไม่มีอาการวัณโรคแต่อย่างใด ขอบครับ
สวัสดีค่ะ การตรวจพบจุดขาวๆบนฟิล์ม x-ray ปอด สามารถบ่งบอกได้ถึงหลายโรคค่ะ เช่น วัณโรคปอด ปอดอักเสบติดเชื้อ เนื้องอกในปอด เป็นต้น โดยขึ้นอยู่กับลักษณะของจุดขาวนั้นๆค่ะ และโดยปกติแล้ว แพทย์จะไม่ได้วินิจฉัยโรคโดยดูจากฟิล์มเพียงอย่างเดียวค่ะ มักจะดูตามอาการ และส่งตรวจอื่นๆประกอบด้วย เช่น ตรวจเสมหะ ตรวจเลือด ตรวจเอกซเรย์คอมพิวเตอร์ เป็นต้นค่ะ การที่คุณสงสัยวัณโรคปอด อาจเพราะจุดขาวๆนั้นสามารถเข้าได้กับโรคนี้ การสงสัยไว้ก่อนจะทำให้เกิดการตรวจหาเพิ่มเติมค่ะ เมื่อตรวจเพิ่มเติมไม่พบ ก็วินิจฉัยได้ว่า ไม่เป็นวัณโรคปอดค่ะ และอาจตรวจหาเพิ่มเติมว่าจุดขาวๆนั้นเกิดจากสาเหตุอื่นใดหรือไม่ค่ะ หาก ไม่มีอาการใดๆ เช่น ไอ หอบเหนื่อย แต่ยังมีความกังวลในเรื่องของจุดขาวนี้ สามารถไปพบแพทย์ผู้ตรวจได้ค่ะ ทางแพทย์อาจส่งปรึกษาคุณรังสีเพิ่มเติมเพื่อร่วมกันวินิจฉัยหาสาเหตุอื่นต่อไปค่ะ